
Årsberetningen for 2023 dekker andre halvdel av sesongen 2022/2023
og første halvdel av sesongen 2023/2024.

Håndballstyret har i 2023 bestått av:
Styreleder: Anita Vardøy
Nestleder: Maren Kristine Moen
Sportslig leder: Stian Skaar
Økonomiansvarlig: Christophe Mangion
Sekretær: Caroline Ringstad Schultz
Styremedlem: Gro Anne Lunde 
Vara: Cathrine Eidsvåg og Trond Walmsnæss Wehn

Sportslig utvalg har i 2023 bestått av:
Leder sportslig utvalg: Maren Kristine Moen
Sportslig leder: Stian Skaar
Materialforvalter: Marianne Thobiassen (frem til høsten 2023)/ Gro Combe-Thomsen (fra høsten 2023)
Kommunikasjonsansvarlig: Anne Hofmo Bjølgerud / Beate Paulsen (fra november 2023)
Dommerkontakt: Laetitia Riziki
Representant for Håndballskolen: Karoline Høydahl (fra høsten 2023)
Arrangementskomiteen: Katarina Brkljacic, Gro Anne Lunde, Mari Rustad (frem til sommeren 2023), Magnus Castra (fra høsten 2023) og Thomas Andresen (fra høsten 2023).
Dugnad og hall: Morten Johansen 

Styret ble valgt under̊ håndballgruppens årlige møte 9. februar 2023, og godkjent på klubbens årsmøte. Anita Vardøy har vært håndballgruppens representant i hovedstyret til Hasle Løren IL dette året. 

Valgkomite valgt på årlig møte, og som er ansvarlige for finne kandidater til styre i 2024:
Anne Kjersti Røise, Anne Kristine Soltvedt og Anh Phan.

Det er avholdt månedlige styremøter i 2023, både på teams, i klubbhuset og hjemme hos styremedlemmer. Mellom møtene har det vært jevnlig dialog rundt gjennomføring av konkrete oppgaver. Referat fra styremøter publiseres på håndballgruppas nettsider. 

Det har vært gjennomført jevnlige møter i sportslig utvalg, og aktiviteter har blitt utført fortløpende. 

I 2023 har det vært fokusert på: 
· Arbeid i tråd med ny sportslig plan
· Gjennomføring av hjemmekamper 
· Inntekt via julekalender
· Å skaffe nødvendige treningstimer (Lørenhallen, Vollebekk skole og Løren skole) og på å fordele tildelte treningstider på lagene. 
· Følge med på hallsituasjonen
· Oppfølgning av forhold i hallen, inkludert gjennomføring av hallvakt høsten 2023. 
· Følge opp betalte trenere og dommere (rammebetingelse, avtaler, møter etc.)
· Oppdaterte nettsider og nyheter (kommunikasjonskanaler)
· Gjennomført håndballgruppas første fellescup (Slottsfjellcup)
· Skape sosiale rammer i håndballgruppa gjennom å arrangere høstfest for støttespillere for andre gang og Håndballens dag.

Oversikt over utvikling i antall medlemmer de sju siste årene:

	År
	2016
	2017
	2018
	2019
	2020
	2021
	2022
	2023

	Antall
	140
	154
	180
	210
	216
	186
	259
	256



Gruppen mistet noen medlemmer under pandemien (2021), men antall medlemmer har ellers vært jevnt stigende de siste årene før det stabiliserte seg i år. Det er positivt tilsig blandt de yngste. 

Det er en målsetning om å kunne stille både gutte- og jentelag i alle årsklasser.[footnoteRef:2] Det er derfor spesielt positivt at håndballgruppa i år har stilt rene guttelag for årskullene født 2014, 2013 og 2012. Også blant de yngre er tilveksten av gutter stor.  [2:  Sportsplan for håndballgruppa, august 2022. http://handball.hasle-loren.no/wp-content/uploads/2023/01/Sportsplan_jan2023.pdf] 

[bookmark: _Toc449110403][bookmark: _Toc1250863220][bookmark: _Toc295746345]Dommere
Dommerkontakt i sportslig utvalg har i 2023 vært Laetitia Riziki. Dommerkontakt i styret har vært Caroline Ringstad Schultz.  
 
Hasle-Løren sin dommergruppe har i 2023 bestått av 14 dommere. Vi har 7 barnekampledere mellom 14 og 16 år som dømmer barnekamper i vår egen hall. Vi har 5 dommere mellom 17 og 19 år som både dømmer kamper i egen hall, i tillegg til utdelte kamper fra region. Vi har også to dommere som dømmer 1 divisjon og Rema 1000-ligaen. Alle dommerne dømmer kamper nesten hver uke. I tillegg til kamper i egen hall og for regionen, har dommere fra oss i løpet av 2023 også dømt kamper på Slottsfjell cup og Fredrikstad cup.  
 
Antall dommere har steget jevnt i løpet av 2023. 4 av dommerne har gjennomført kurs i 2023, og håndballgruppa jobber for å rekruttere dommere blant yngre lag og holde dem i klubben.  Vi har derfor f.eks. arrangert dommerkurs for barnehåndball i egen hall, der tre av våre egne deltok. I inneværende sesong stiller vi med flere dommere enn nødvendig for å nå kvoten til regionen, noe som er veldig positivt. 

[bookmark: _Toc1333634679]Trenere
Klubben har mange dyktige foreldretrenere som sørger for at dette går rundt, og målet til klubben er at disse skal få de kursene og hjelpen de behøver for å være best mulig trenere for lagene sine. I tillegg har de fleste lagenhetene egne ungdomstrenere (eldre spillere i klubben) og ansvar for eldre lag kan også gis til eksterne trenere etter dialog med lagledere og foreldretrenere.

I 2023 ble dette gjennomført:
· Tilbud til alle foreldretrenere om trener 1 modul 1-6
· 7 ungdomstrenere er fordelt på lagene
· Jenter Junior (vår) og Jenter 08/09 (høst) har hatt eksterne trenere

Ytterligere moduler i trener 1-løpet tilbys i løpet av februar/mars 2024. 

Arrangementskomiteen
Arrangementskomiteen har i løpet av 2023 gjennomført: 
· Håndballens dag for eksisterende og nye spillere, med grilling av fiskeburgere, åpen kiosk, salg av den nye håndballkolleksjonen og sportslige aktiviteter for alle.
· Høstfest i klubbhuset for støtteapparatet med servering av Tapas og quiz med premier.
· Organisering og planlegging av årets julekalender. Dette inkluderte å innhente premier, samle inn lagbilder, trykking og distribusjon til lag for salg.  
· Utarbeidet lister for dugnadsvakter for hjemmekamper og oppdatert rollebeskrivelse for dugnader. 
· Drift av kiosk med blant annet innkjøp av varer, renhold og bestilling av Sushi (fra Lerøy).

[bookmark: _Toc359983036][bookmark: _Toc1076412528][bookmark: _Toc699467413][bookmark: _Toc601131791][bookmark: _Toc2023343682][bookmark: _Toc2108694628][bookmark: _Toc1760384757][bookmark: _Toc1479939845]Status fra den enkelte lagenhet

Gutter og Jenter f.2017/2018 (Håndballskolen)

	Rolle 
	Navn

	Trener(e)
	Ingar Melby (hovedtrener), Marita Lian, Martin Lothe Sæterdal, Åse Riiser, Caroline Ringstad Schultz

	Lagleder(e)
	Åse Riiser

	Sosialansvarlig
	Bjørn Ungersness

	Antall spillere
	24 



Kort oppsummering/info om laget:
Håndballskolen består hovedsakelig av barn i første klasse som trener sammen i gymsalen på Løren skole på mandager 17.00- 17.45. Det er også noen barn som går siste året i barnehage (skolestartere). 

Ved utgangen av 2023 består laget av 24 barn (11 gutter og 13 jenter). Treningene planlegges og gjennomføres av 5 foreldre (inkl. lagleder). Vi har også egen sosialansvarlig.

[bookmark: _Toc2130426322]Seriespill 
Laget deltar på Loppetassen cup som består av 4 runder. Bronserunden spilles i november, sølvrunden i januar, gullrunden i februar og stjernerunden i mars. På Bronserunden stilte vi med to lag, og på sølvrunden stiller vi med tre lag. 

[bookmark: _Toc1767106813]Sosialt 
Før jul arrangerte vi juleavslutning på Studio jobbsprek som en andreledes trening. Denne ble arrangert av sosialkontakt på laget Bjørn (pappa). 

Gutter og Jenter f.2016 (Håndballskolen)

	Rolle 
	Navn

	Trener(e)
	Lykke Skimten (hovedtrener), Karoline Høydahl, Nedzad Vegara, Eliabeth Olaussen, Semra Simkic, Camilla Elvik, Ida Molstad Johnsen, Trine Melsether

	Lagleder(e)
	Karoline Høydahl

	Sosialansvarlig
	Åse Kielland

	Antall spillere
	32



Kort oppsummering/info om laget:
Håndballskolen består av barn i andre klasse som trener sammen i gymsalen på Løren skole på mandager 17.45- 18.30. 

Ved utgangen av 2023 består laget av 32 barn (6 gutter og 26 jenter). Treningene planlegges og gjennomføres av åtte foreldre (inkl. lagleder). Vi har også egen sosialansvarlig. 

Seriespill: 
Laget deltar på Loppetassen cup som består av 4 runder. Bronserunden spilles i november, sølvrunden i januar, gullrunden i februar og stjernerunden i mars. På Bronserunden stilte vi med 4 lag i høst og på sølv runden stiller vi også med 4 lag.

Sosialt: 
Før jul arrangerte vi juleavslutning på Studio jobbsprek som en annerledes trening. Denne ble arrangert av sosialkontakt på laget Åse (mamma). Før sommeren hadde vi pizza, is og lek ute i skolegården på Løren skole den siste treningen. Denne ble arrangert av lagleder og trener. 

Fra januar til september trente også barn f.2017 sammen med 2016, men de ble eget lag etter høstferien. 





Jenter/Gutter f.2015

	Rolle 
	Navn

	Trener(e)
	Caroline Lunde Jakobsen (Hovedtrener), Bjørnar Johansen, Trond Walmsnæss Wehn, Trude Nygård, Charlotte Fische og Erlend Brenne.

	Lagleder(e)
	Caroline Lunde Jakobsen

	Antall spillere
	28



 
Kort oppsummering/info om laget
En utrolig fin bukett av barn som stortrives i laget og med håndball. Stor utvikling blant barna når det gjelder å være lagspillere og selvfølgelig teknisk i håndball.

Seriespill: 
Laget deltar på Intersport 4’er-runder. 

Sosialt: 
Det ble avholdt juleavslutning med servering av mat og loddtrekning 


Jenter f.2014 

	Rolle 
	Navn

	Trener(e)
	Marita Lian, Carl Fredrik Riise, Kyrre Vegard Johannessen, Amina Mrzic, Siri Solvik Mangion

	Lagleder(e)
	Siri Solvik Mangion

	Antall spillere
	22



Seriespill: 
Første året med seriespill, 2 lag påmeldt kortbaneserien. Ser masse utvikling, både enkeltvis og som lag. Har også fått til en runde Intersport 4’er for de som er relativt nye.
 
Sosialt: 
Hadde en fin juleavslutning med pizza, pepperkaker og teambuilding!

Gutter f.2014 

	Rolle 
	Navn

	Trener(e)
	Øystein Ekmark, Magne Løksa, Børge Bardo, Knut Erik Storsand og Bjørn Rekve

	Lagleder(e)
	Maren Kristine Moen

	Antall spillere
	27




Kort oppsummering/info om laget 
Kullet 2014 var samlet jenter og gutter til og med vårsesongen 2023 og ble splittet i guttelag og jentelag fra august. Vi har netto hatt et tilnærmet stabilt antall guttespillere i 2023, der noen har sluttet og andre har kommet til. G2014 trener to ganger i uka, mandager og torsdager i hhv Lørenhallen og Vollebekk gymsal.

Seriespill 
2014 spilte tre runder med 4' håndball våren 2023 og G2014 har spilt tre runder med kortbanehåndball høsten 2023. Vi ser sterk fremgang og modning hos spillerne og det er skikkelig gøy å få være med dem inn i mer teknisk samspill, mestring og lagfølelse.

Turneringer 
G2014 åpnet sesongen på Haslum cup i slutten av august.

Sosialt 
Vi har vært på eliteseriekamp Elverum-Haslum og hatt juleavslutning med kanonball voksne mot barn i Lørenhallen, med påfølgende pizza og tull i klubbhuset.

Gutter f. 2013

	Rolle 
	Navn

	Trener(e)
	Stian Skaar (hovedtrener), Beate Paulsen, Ole Christian Helset, Kristoffer Bergli, Lina Kostovska Skaar (ungdomstrener)


	Lagleder(e)
	Sanja Skaar 


	Antall spillere
	10




Kort/oppsummering info om laget:
Laget spiller i kortbaneserien der det ikke registreres resultater, men gjør det veldig sterkt sportslig og har hatt god utvikling de siste årene. Trener to ganger i uka i Lørenhallen, sammen med G2012.

Turneringer:
I 2023 var G2013 med på første overnattingscup Slottsfjell Cup, Haslum Cup som oppstart i august og guttene har også vært med på beach-håndball før sommeren.  

Sosialt:
G2013 og G2012 var på «ordentlig» håndballkamp i høst og så Haslum mot Elverum i Nadderudhallen, med pizza og kake før kampen. I tillegg har vi hatt sommer- og juleavslutning i hallen.



Gutter f. 2012

	Rolle 
	Navn

	Trener(e)
	Stian Skaar (hovedtrener), Beate Paulsen, Ole Christian Helset, Kristoffer Bergli, Lina Kostovska Skaar (ungdomstrener)

	Lagleder(e)
	Sanja Skaar og Trond Methi


	Antall spillere
	17



Kort oppsummering/info om laget 
Dette er en stabil gjeng og de fleste har vært med siden starten og de har dermed spilt i snart 3 år sammen nå. De har det gøy, og trives med håndball. 

Seriespill
Vi har to lag i serien, det er ikke faste lag. 

Turnerninger: 
Av cuper har vi vært med på Haslum cup i august 2023 og skal være med til Bø i juni 2024. Vi melder også på lag til beachhåndball når det kommer. 

Sosialt:
G2013 og G2012 var på «ordentlig» håndballkamp i høst og så Haslum mot Elverum i Nadderudhallen, med pizza og kake før kampen. Sosiale sammenkomster har vi stort sett i forbindelse med jul og sommer.

Jenter f. 2012/2013 

	Rolle 
	Navn

	Trener(e)
	Anne Kjersti Røise (hovedtrener), Marianne Thobiassen, Rita Einarsen, Grete Hasund, Roger Udberg, Sigrid Warelius, Kyrre Johannesen og Sigrid Hatlø (ungdomstrener)


	Lagleder(e)
	Alen Ceric

	Sosialkomite
	Camilla Myhre og Lisbeth Hansen

	Antall spillere
	48



Vi har et veldig talentfullt og spennende lag som er sammensatt av 48 jenter: 11 jenter f. 2013 og 37 jenter f. 2012.

 Vi har påmeldt 4 lag i serien :
 1 lag : Nivå 1
 3 lag : Nivå 2

Laget deltok på Slottsfjellcup i 2023, som fellescup for håndballgruppa og deltatt på et par andre mindre cuper. Ellers har laget hatt følgende sosiale samlinger: 
· Sommeravslutning
· Juleavslutning
· Påskeavslutning

Jenter f. 2011:

	Rolle 
	Navn

	Trener(e)
	Ida Tidemann (hovedtrener), Kristin Aamold (hjelpetrener), Christina Beck (ungomdstrener) Idun Soltvedt Klæbo (ungdomstrener ) og Shams Kadhim (ungdomstrener).

	Lagleder(e)
	Olav Saure

	Andre involverte for laget (sosialansvarlig/komite o.l)
	Terje Ingebrigtsen (lagleder i kamp for ett av lagene i serien) 
Lars Olav Vartdal (lagleder i kamp for ett av lagene i serien) 
Trude Nygård (organiserer dugnadsvakter i Lørenhallen for foreldregruppen) 
Annette Alkufrini (koordinerer julekalendersalget) 
Tonje Norum (bidrar med organisering av sosiale tilstelninger samt ekstra-dugnader for pengeinnsamling til laget)


	Antall spillere
	36



Kort oppsummering/info om laget
Jenter f. 2011 har hatt et år med positiv utvikling og ser med glede tilbake på året som har gått. Fra høsten av har vi økt treningsmengden fra to til tre treninger, og gleder oss over fremdeles godt oppmøte. Vi er spesielt stolte over at vi fortsetter å vokse i spillerantall samtidig som vi arbeider med og ivaretar trivsel parallelt med den sportslige utviklingen. Siste halvår i barnehåndballen gjenstår før konkurranseaspektet blir mer fremtredende. Vi vil fortsette å jobbe med et sunt og inkluderende miljø, samtidig som vi utfordres sportslig.

Seriespill 
Våren 2023 stilte vi med 3 lag i regionsserien; To i nivå 2, samt ett i nivå 3. Sistnevnte var forbeholdt våre til enhver tid nyeste spillere. Dette fungerte svært godt, og de nyeste spillerne våre kunne oppleve mestring og økt selvtillit i disse kampene. De to lagene i nivå 2 møtte sterk motstand, men spillerne våre viste allikevel en positiv utvikling så vel som motivasjon. Med fortsatt tilfang av nye spillere utover våren besluttet vi å melde på ytterligere ett lag i nivå 2 fra høsten 2023. Vi holdt fremdeles på strategien for laginndeling i tre jevngode lag for nivå 2, samt ett lag i nivå 3 for de da nyeste spillerne. Med noe lavere kampdeltakelse tidlig på høsten ble vi imidlertid nødt til å trekke nivå 3-laget vårt og innlemme disse spillerne i nivå 2-lagene. Etter halvspilt sesong har alle de tre lagene spilt svært mange jevne kamper, og drøyt 1/3 har resultert i seire. Vi er også påmeldt temaserien i nivå 2, og 2 runder er så langt spilt. Dette har bidratt positivt til spillernes spillforståelse og bevegelsesmønstre på banen, både for spillerne som har deltatt i disse kampene, samt for de øvrige spillerne da de gjeldende temaene har vært fokusområder på treninger etter gjennomførte workshops i regi av forbundet for trenerne. 

Turneringer 
Våren 2023 deltok vi med 3 lag i Slottsfjellcup. Dette var lagets første overnattingsturnering – en stor suksess både sportslig og sosialt for spillerne våre! Videre deltok vi også på beachhåndballdagen med 4 lag i mai, og i Fjellhammercup med 3 lag i juni. Vel så mye glede og utvikling her! 

Sosialt 
Laget består i dag av 36 spillere fra 5 ulike barneskoler i området. Vi fokuserer stadig på samholdet i laget og opplever at vi sammen skaper et positivt og inkluderende miljø som kommer til syne i godt oppmøte på trening og kamper, samt en motivert og glad gjeng. Vi har hatt flere treff og tilstelninger i 2023 for å fremme dette: 
· Nyttårstreff med foreldreinformasjon og pizza med spillere og foreldre i klubbhuset. 
·  Møte i hallen i mars med spillere og foreldre der vi sammen beslutter lagets regler for god lagkultur: 
1. Vi er ett lag - vi støtter og heier på hverandre. 
2. Vi respekterer trenerne ved å lytte og ha god innsats. 
3. Vi kommer tidsnok og er klare når treningene starter. 
4. Ingen mobilbruk i hallen. 
5. Vi svarer på alle arrangementer i Spond. 
· På vårparten gjennomfører vi to dugnader for inntjening til laget: Spillerne samler panteflasker i nabolaget til hele 7000 kr. I tillegg selger foreldregruppen toalettpapir. Pengene benyttes til deltakelse på beachhåndballdagen, deltakeravgift til turneringer, samt til sosiale tilstelninger. 
· De voksne i trener/støtteapparatet har et møte på våren for planlegging av kommende sesong. -
· Før skolens sommerferie avslutter vi med is utenfor hallen etter trening. Vi fortsetter med treninger én uke ut i skoleferien og har oppstart én uke før skoleferiens slutt. 
· Vi arrangerer en oppstartsfest i september i klubbhuset med foreldremøte etterfulgt av pizza for spillerne og prisutdeling for «beste oppmøte» og «årets beste lagånd». - Det gjennomføres flere treningskamper mot eldre og yngre lag i klubben, samt mot et guttelag i en naboklubb. 
· Vi inviterer til en høstferieøkt for spillerne som ikke er bortreist i skoleferien. 
· Vi er publikum på en eliteseriekamp (Aker mot Romerike) i oktober. 
· Det arrangeres et foreldretreff for sosialt samvær. 
· Vi arrangerer juleavslutning for spillerne i klubbhuset med prisutdelinger, pizza, kaker og fest i desember. 


Jenter f. 2010:

	Rolle 
	Navn

	Trener(e)
	Jørn Henning Lien (hovedtrener), Frode Midtgård (hovedtrener), Katie Nielsen, Marte Fjeldsgaard,Sigurd Myhre, Roger Holsted Udberg, Laetitia Riziki Maroy (ungdomstrener) og Shams Kadheim (ungdomstrener). 

	Lagleder(e)
	Roger Holsted Udberg


	Antall spillere
	18




Kort oppsummering/info om laget
Hasle-Løren 2010 er gjeng med jenter fra forskjellige skoler i området som går veldig godt overens. Jentene har hatt en fin utvikling denne sesongen og behersker håndball godt.
Vi er gode på å heie på hverandre i kamper og treninger. 

Seriespill og cup:
Vi har per idag to lag påmeldt i regionsserien, ett på nivå 1 og ett på nivå 2. Vi er med i temaserien og vi deltok også i regionscupen. Av turneringer har vi deltatt på pocket valley.

Sosialt:
Av sosiale arrangementer har vi gjennomført pizza og landskamp i håndball på VIP rommet i ishallen. Landskamp i klubbhuset. Og juleavslutning i hallen med voksne mot barn kamp med grøt og saft etterpå.

Jenter f. 2008/2009

	Rolle 
	Navn

	Trener(e)
	Hovedtrener: Øivind Pedersen (til juni 2023). Frode Midtgård fra august 2023 
Hjelpetrener: Sire Gaye 
Ungdomstrener: Ashley Risha Alfred


	Lagleder(e)
	Illiana Osterhammel

	Antall spillere
	8



Seriespill: 
Jenter 2008 og 2009 trener sammen. I 2022/23 sesongen stilte vi med ett lag i regionserien (2008). Inneværende sesong meldte vi på både J14 og J15-lag i regionserien og regionscupen. Vi måtte trekke 2009 laget fra serien i september, men spilte en kamp i regionscupen med god hjelp fra J2010. 

Samlet ved årsslutt 2023 var vi 8 spillere (2 keepere), noe som er for lite for å holde laget i gang. J15-laget ble derfor oppløst fra januar 2024 og trukket fra serien. Vi søker nå et samarbeid med en annen klubb for å ivareta spillernes ønske om å fortsette med å spille håndball og er i dialog med Linderud/Linje 5. 2008-spillerne trener inntil videre med Linje5 J07/08-lag. Av våre tre 2009-spillere meldte to overgang til Årvoll og en til Vålerenga. 

Turneringer: 
Deltok på flyball i februar og strandhåndball våren 2023. Deltok også på to cuper; Slottsfjell i Tønsberg og Fredrikstad cup. 
 
Sosialt: 
Sommeravslutning med treningsleir i København i juni. Jentene har hatt mange dugnader primært med loddsalg og innsamling av panteflasker å dekke deler av treningsturene.

J33
 
	Rolle 
	Navn

	Trener(e)
	-

	Lagleder(e)
	Siri Solvik Mangion

	Antall spillere
	20 meldt interesse, men ikke alle kommer på trening.



I 2023 har det blitt startet et seniorlag for damer. Foreløpig har de kun hatt treninger, og ikke deltatt i seriespill o.l. Laget skulle gjerne hatt flere spillere i stallen, da det blir sårbart ved mye frafall. Vært mye sykdom og høyt program for mange inn mot jul, så treninger har uteblitt i desember. Laget håper å få rekruttert enda fler, slik at treningene kan gjennomføres tross litt frafall. 

Men laget har det veldig gøy på trening! De vil fremover jobbe for å få en stabil spillergjeng og arrangere noen andre treningskamper mot andre J33-lag. 

Dette avsnittet er skrevet med forbehold om korrigering for tall som kommer seint inn.

Kalenderåret 2023 har i motsetning til tidligere år hatt tilnærmet normal drift etter flere år med Korona. Håndballgruppen leverer i 2023 et underskudd på kr 267 988  mot et budsjettert underskudd på kr 134 000. Differanse skyldes blant annet overgang til ny utstyrsleverandør. Dette har gitt en ekstra kostnader til innkjøp av nye treningsdresser til trenere og nytt draktsett til alle spillere. Noe av dette er støtte fra Spar, men ikke alt. I tillegg ble håndballgruppen nødt til å foreta innkjøp av to nye håndballmål, som ikke var budsjettert. Klubben har også økt timelønnen til våre hjelpetrenere og satser til våre dommere. Som igjen har ført til en økt kostnad. Dette er hensyntatt i budsjettet for 2024.

Inntektene dette året har bestått av medlemskontingenter, arrangementsinntekter, dugnad (kalendersalg) og kiosk. Salg av julekalendere er den viktigste og største dugnaden til håndballgruppen. Denne dugnaden har gitt en inntekt på kr 177 200 mot kr 176 500 i 2022. Kiosken har i 2023 kommet tilbake i full drift og har bidratt til betydelig inntekt. Som forventet var dette en viktig inntektskilde i 2023. Håndballgruppen er godt rustet økonomisk og vil budsjettere med underskudd også i 2024.

Innbetaling av treningsavgift dekker bare en del av Hasle-Løren håndball sine utgifter. Andre inntektskilder i 2023 er oppgitt over.

Hasle-Løren Håndball sin julekalender ble videreført også i 2023. Arrangementskomiteen har skaffet premier fra nærmiljø og lagd kalenderen. Laglederne organiserte salg og spillerne stod for salg. Dette har blitt en viktig inntektskilde for håndballgruppen og noe som videreføres også i 2024.

Håndballgruppen har i ikke avholdt andre dugnader i 2024. Lagenhetene har stått fritt til å gjennomføre mindre dugnader. Inntektene fra dette har gått direkte til lagskassene.

SPAR:
SPAR og Hasle-Løren har fortsatt det gode samarbeidet hele 2023 og SPAR har også for inneværende sesong bidratt med nødvendig påfyll av spillertrøyer og keeperdrakter noe vi setter vi stor pris på. 
Hasle-Løren har i år igjen hatt god oppslutning med mange barn på Håndballskolen. Her stiller også SPAR opp og som deltager Håndballskolen har hvert barn fått både bag og drikkeflaske fra SPAR.
 
Til gjengjeld får SPAR logo på våre treningsdresser og alt annet tøy som inngår i klubbkolleksjonen, i tillegg til drakter og utstyr som beskrevet over. I tillegg profilerer vi SPAR der vi kan, herunder nettsider og på sosiale arrangementer.

Torshov Sport/ Adidas
Etter flere års avtale med Intersport gikk håndballgruppen over til Torshov Sport/ Adidas i 2023. Fotballen i Hasle-Løren har i flere år vært knyttet til Torshov Sport/ Adidas. Det var derfor et ønske om å knytte seg opp til samme utstyrsleverandør slik at barn og voksne kunne dra nytte av likt treningstøy på tvers av idrettsgrenene i klubben. 

Gjennom Torshov sport får medlemmer gode rabattordninger på alle kjøp. Håndballen får også cashback på sine kjøp. Vi takker for god service og oppfølging, og ser frem til et videre samarbeid de neste årene. 

[image: ][image: ]  



Thon Hotel Linne
Thon Hotel Linne har bidratt med en økonomisk støtte som bidrar til at utøverne i klubben får gode opplevelser. Denne støtten skal bidra til at turneringer, samlinger og sosiale opplevelser blir rimeligere slik at flere også kan være med.

Bydelsmidler
Bydelsmidler har gått til støtte av medlemsavgiften til noen av våre medlemmer.

Øvrige avtaler 
Håndballgruppen retter en stor takk til alle bidragsytere til årets julekalender. Her ble flotte premier gitt fra ulike aktører nærområdet. Uten dette hadde det ikke vært mulig å gjennomføre aktiviteter i klubben. 



Oslo 1/2– 2024

Styret for Hasle Løren Håndball


Anita Vardøy, 		styreleder            		           Maren Kristine Moen, nestleder

------------------------------------------                                         	 ------------------------------------------   

Stian Skaar, 		sportslig leder		                      Gro Anne Lunde, styremedlem
					
-------------------------------------------                                            -----------------------------------------------

Caroline Ringstad Schultz, sekretær	                                   Christophe Mangion, øk. ansvarlig
					
--------------------------------------------                                          -----------------------------------------------

